*Spis č.: 08-A2-2020***Správa mestskej zelene v Košiciach**

Rastislavova 79, 040 01 Košice

**Výzva na predkladanie ponúk**

pre zákazku s nízkou hodnotou v rámci postupu verejného obstarávania podľa § 117 Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ZVO) a platnej vnútropodnikovej Smernice č. 02/2019 o verejnom obstarávaní.

**1. Identifikácia verejného obstarávateľa:**

**Názov:** Správa mestskej zelene v Košiciach, príspevková organizácia

**IČO:** 17078202

**IČ DPH:** SK2021157556

**Štatutárny orgán:** Ing. Marta Popríková – riaditeľka

**Kontaktná osoba pre styk s uchádzačmi v predmete zákazky:**

Mgr. Igor Mucha - ved. DMS, e-mail: mucha@smsz.sk , tel.: 055/7263 449

 p. Štefan Kusztván – DMS. E- mail: kusztvan@smsz.sk, tel.: 055/7263449

 Ing. Ľudmila Luxová – sam. odb. ref. pre VO, e-mail: luxova@smsz.sk, tel.: 055/7263 409

JUDr. Katarína Ondášová – poverená vedenímPaPÚ, e- mail: ondasova@smsz.sk, tel.: 055/7263 410

**S í d l o**

**Obec (mesto):** Košice

**PSČ:** 040 01

**Ulica:** Rastislavova č. 79

**Telefón:** 055/7263 403

**Elektronická pošta:** smsz@smsz.sk

**2. Názov predmetu zákazky:**

„**Stroj na ničenie buriny horúcou vodou**“

Zákazka je na:dodanie tovaru

**3. Opis predmetu zákazky:**

Predmetom zákazky je nákup a dodanie **Stroj na ničenie buriny horúcou vodou** podľa špecifikácie uvedenej v Prílohe č. 1.

**4. Predpokladaná hodnota zákazky: 19 800,00**€ **bez DPH**

**5. Množstvo alebo rozsah predmetu zákazky:Stroj na ničenie buriny horúcou vodou – 1 ks**

**6. Základné zmluvné podmienky:**

- Miesto dodania tovaru: **Správa mestskej zelene v Košiciach, Rastislavova 79, 040 01 Košice.**

- Termín dodania: **Do 21 dní od účinnosti zmluvy**.

- Splatnosť faktúr: **Do 30 dní od jej doručenia.**

- Zmluvné podmienky – príloha č. 3 tejto Výzvy.

- Verejný obstarávateľ si vyhradzuje právo upresniť podmienky zmluvy s úspešným uchádzačom.

- Predmet zákazky bude financovaný z kapitálových prostriedkov verejného obstarávateľa na základe faktúry bez zálohovej platby. Fakturácia sa uskutoční po prevzatí tovaru verejným obstarávateľom a po podpísaní dodacieho listu. Faktúra musí obsahovať náležitosti daňového dokladu. Súčasťou faktúry musí byť dodací list potvrdený verejným obstarávateľom.

Verejný obstarávateľ si vyhradzuje právo vrátiť faktúru v prípade, že nemá všetky náležitosti daňového dokladu, alebo nebude po vecnej alebo formálnej stránke správne vyhotovená. Nová lehota splatnosti začne plynúť dňom doručenia správne vyhotoveného daňového dokladu objednávateľovi.

**7. Lehota na predloženie cenovej ponuky: Do 08.04.04.2020 do 09:00 hod.**

**8. Cena a spôsob určenia ceny:**

* Cena bude uvedená v € bez DPH aj s DPH
* Cena za predmet zákazky musí zahŕňať všetky náklady spojené s predmetom zákazky vrátane dopravy na miesto plnenia.Cena uvedená v ponuke uchádzača bude stanovená ako pevná v € s DPH za jednotku množstva (ks).
* Cena súvisiaca s dodaním predmetu zákazky musí byť stanovená podľa zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách.
* Ak je uchádzač platcom dane z pridanej hodnoty, navrhovanú cenu uvedie v zložení:
* Navrhovaná cena bez DPH
* DPH v zmysle platných právnych predpisov
* Cena celkom vrátane DPH

Ak uchádzač nie je platcom DPH, DPH nebude v ponuke uvádzať. Súčasne na túto skutočnosť v ponuke upozorní.

**9. Predkladanie dokladov a ponuky:**

Ponuka je vyhotovená elektronicky a vložená do systému JOSEPHINE umiestnenom na webovej adrese https://josephine.proebiz.com/.

- Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.

- Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.

-**V predloženej ponuke prostredníctvom systému JOSEPHINE musia byť pripojené požadované naskenované doklady** (odporúčaný formát je .pdf) tak, ako je uvedené v bode 13. tejto Výzvy a **vyplnenie celkovej ceny za predmet zákazky, uvedenej v elektronickom formulári**.Doklady musia byť k termínu predloženia ponuky platné a aktuálne.

Ak ponuka obsahuje dôverné informácie, uchádzač ich v ponuke viditeľne označí.

Uchádzač predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

**10. Kritéria na vyhodnotenie ponúk:**

Ponuky sa vyhodnocujú na základe najnižšej ceny. Pod cenou sa rozumie celková cena za predmet zákazky v EUR s DPH.

 Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR s DPH. Poradie ostatných uchádzačov sa stanoví podľa stanoveného kritéria, t.j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.

**11. Vyhodnotenie ponúk:**

Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritéria na vyhodnotenie ponúk.

 V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.

 V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

 Uchádzačom, ktorí nesplnia požiadavky na predmet zákazky zašle verejný obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu na e-mailovú adresu zadanú pri registrácii.

**12. Výsledok cenovej ponuky:** Kúpna zmluva.

S úspešným uchádzačom bude uzatvorená Kúpna Zmluva. Záväzný návrh kúpnej zmluvy je prílohou č. 3 tejto Výzvy.

 Verejný obstarávateľ určuje svoje obchodné podmienky predmetu zákazky v kúpnej zmluve, ktorá bude uzavretá s úspešným uchádzačom.**Verejný obstarávateľ si vyhradzuje právo upresniť podmienky zmluvy s úspešným uchádzačom**. **Uchádzač predložením ponuky vyjadruje súhlas so zmluvnými podmienkami**, ktoré verejný obstarávateľ uviedol v prílohe č. 3 tejto Výzvy.

**13.Podmienky účasti:**

Uchádzač musí spĺňať podmienky účasti týkajúce sa osobného postavenia podľa:

- § 32 ods. 1 písm. e) ZVO – t.j. uchádzač je oprávnený poskytovať službu, zodpovedajúce predmetu zákazky -Aktuálny výpis z Obchodného registra / Živnostenského registra ( Kópia dokladu),

- § 32 ods.1 písm. f) ZVO t.j. čestné vyhlásenie, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Pre splnenie predmetnej podmienky účasti sa vyžaduje predloženie čestného vyhlásenia. Dokument musí byť podpísaný štatutárnym zástupcom alebo osobou oprávnenou konať za uchádzača, nahraté vo formáte .pdf (Príloha č. 2 Výzvy).

- U uchádzača nesmie byť dôvod vylúčenia pre konflikt záujmov podľa § 40 ods. 6 pís. f) zákona.

**Ponuka musí obsahovať:**

- **Aktuálny výpis** z Obchodného registra / Živnostenského registra (Naskenovaný doklad),vložený do systému JOSEPHINE,

- **Čestné vyhlásenie** §32 ods. 1 písm. f) a § 40 ods. 6 písm. f) ZVO, vložený do systému JOSEPHINE (Príloha č. 2 Výzvy) vo formáte .pdf. Tento dokument musí byť podpísaný štatutárnym zástupcom alebo osobou oprávnenou konať za uchádzača,

- **Konkrétny opis** – špecifikácia ponúkaného predmetu zákazky, vložený do systému JOSEPHINE vo formáte pdf. Tento dokument musí byť podpísaný štatutárnym zástupcom alebo osobou oprávnenou konať za uchádzača.

**- Kúpnu zmluvu** (príloha č. 3 tejto Výzvy), vyplnenú a podpísanú uchádzačom (jeho štatutárnym zástupcom resp. ním splnomocnenou osobou),

- **Cenovú ponuku** (Príloha č. 4 tejto Výzvy).

**- Referencia -**  predaja minimálne 5 ks stroja obdobného alebo rovnakého charakteru za obdobie troch rokov (2017-2019)

- Uchádzač doklad o konflikte záujmu nepredkladá. V prípade vylúčenia uchádzača dôkazné bremeno je na verejnom obstarávateľovi.

**14. Prijatie ponuky a uzavretie zmluvy:**

 Verejný obstarávateľ zašle bezodkladne po vyhodnotení ponúk z hľadiska plnenia kritérií uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma.Úspešný uchádzač bezodkladne, **najneskôr však do 5 pracovných dní** odo dňa doručenia výzvy na podpis zmluvy doručí **2x podpísanú Kúpnu zmluvu**, vrátane príloh na adresu verejného obstarávateľa uvedenú v bode 1 tejto výzvy.

 Zmluva uzavretá týmto postupom verejného obstarávania nadobudne platnosť dňom jej podpisu oboma zmluvnými stranami a účinnosť po jej zverejnení v súlade s ust. § 47a zákona č. 40 /1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

 Verejný obstarávateľ si vyhradzuje právo neprijať ani jednu ponuku v prípade, že predložené ponuky nebudú výhodné pre verejného obstarávateľa alebo budú vyššie, ako je suma finančných prostriedkov určených na túto zákazku.

**15. Ďalšie informácie verejného obstarávateľa:**

Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi.

Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 7 písm. b) ZVO podať námietky.

Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

- Verejný obstarávateľ zálohu neposkytuje.

- Prijatá cena zákazky je konečná a nemenná.

- Otázky k predmetu zákazky je potrebné doručiť verejnému obstarávateľovi najneskôr 24 hodín pred termínom na predkladanie ponúk e-mailom v systéme Josephine.

Verejný obstarávateľ môže zrušiť použitý postup zadávania zákazky.

Verejný obstarávateľ môže zrušiť použitý postup zadávania zákazky z nasledovných dôvodov:

a) nebude predložená ani jedna ponuka,

b)ani jedna z predložených ponúk nebude zodpovedať určeným požiadavkám verejnéhoobstarávateľa,

c) ak sa zmenili okolnosti, za ktorých sa vyhlásilo toto verejné obstarávanie,

d) jej zrušenie nariadil úrad,

e) verejný obstarávateľ **si vyhradzuje právo neprijať ani jednu ponuku** z predložených ponúk, ak nevyhovujú požiadavkám a najmä finančným predpokladom verejného obstarávateľa alebo sú neregulárne alebo inak neprijateľné.

f) ak bude cena za predmet zákazky vyššia ako predpokladaná hodnota zákazky, a to 79 980,00 € s DPH.

Verejný obstarávateľ **môže** požiadať úspešného uchádzača o predloženie:

- Originálu alebo overenej kópie dokladu o oprávnení dodávať tovar, uskutočňovať stavebné práce, alebo poskytovať službu vo vzťahu aspoň k jednému predmetu zákazky, na ktorú predkladá uchádzač ponuku,prípadne  ďalších požadovaných dokladov podľa oznámenia, ak boli predložené iba skenované kópie. **Predkladá sa originál dokladu, alebo úradne overená kópia takéhoto originálu, ktorý nesmie byť starší ako 3 mesiace ku dňu podpísania zmluvy.**

 Schválil: Ing. Marta Popríková

 riaditeľka

Prílohy: 1. Príloha č. 1 – Opis predmetu zákazky

 2. Príloha č. 2 – Čestné vyhlásenie

 3. Príloha č. 3 – Kúpna zmluva

 4. Príloha č. 4 – Cenová ponuka

Príloha č. 1 – Opis predmetu zákazky

**Minimálne technické zadanie a požiadavky pre uchádzača na predmet obstarávania tovaru : Stroj na ničenie buriny horúcou vodou**

**Charakteristika/vlastnosti:**

*-*ničenie buriny a umývanie vodou nie parou

-možnosť uchytenia zariadenia na korbu vozidla

-stroj a nádrž na vodu kompaktná ako celok

-možnosť pripojiť i väčšiu nádrž na vodu

-plynulé nastavenie regulácie teploty vody

-plynulá regulácia tlaku vody

-zariadenie s elektronickým monitorovaním dýz

-rám pre manipuláciu so zariadením -nakladanie a vykladanie pre vysokozdvižný vozík

**Osobitné požiadavky na plnenie:**

-referencie predaja min 5 kusov za 3 roky rovnakého alebo podobného charakteru na horúcu vodu

-vykonávanie záručných a pozáručných opráv

-pre ponúkaný stroj musí byť súčasťou dodávky aj návod na prevádzku v slovenskom, alebo českom jazyku

-Súčasťou dodávky je aj zaškolenie budúcej obsluhy v sídle verejného obstarávatel'a

-Dodanie tovaru do 21 kalendárnych dni od uzavretia zmluvy v sídle verejného obstarávateľa

· min.záruka 12 mesiacov bez obmedzenia počtu mth v profesionálnom nasadení

**Príloha č. 2**

**Čestné vyhlásenie**

podľa § 32 ods. 1 písm. f) a § 40 ods. 6 písm. f) zákona č. 343/2015 Z. z. v znení neskorších predpisov (ďalej len „zákon“), o splnení podmienky účasti pri zákazke s nízkou hodnotou.

Názov zákazky**:**

**„Stroj na ničenie buriny horúcou vodou“**

**Uchádzač:**

Obchodné meno: ......................................................................

Sídlo podnikania: .....................................................................

IČO: ............................................................................................

(*Ak ponuku predkladá skupina vystupujúca voči verejnému obstarávateľovi spoločne, je potrebné uviesť všetkých členov skupiny a ich identifikačné údaje)*

**Čestne vyhlasujeme**, že nemáme uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu a nie je dôvod vylúčenia pre konflikt záujmov.

V........................dňa .......................... Podpis: ............................................

 *( vypísať meno, priezvisko a funkciu*

 *oprávnenej osoby uchádzača)*

**Prílohač. 3 Kúpna zmluva -**

**stroj na ničenie buriny horúcou vodou**

uzavretá v zmysle § 409 a nasl. Obchodného zákonníka v znení neskorších právnych predpisov

**ZMLUVNÉ STRANY:**

**Kupujúci:**

Obchodné meno: **Správa mestskej zelene v Košiciach**

 **mestská príspevková organizácia**

Sídlo: Rastislavova č. 79, 040 01 Košice

Zastúpená : Ing. Marta Popríková – riaditeľka

IČO : 17078202

DIČ : 2021157556

IČ DPH: SK 202115755

Bankové spojenie : PRIMA banka Slovensko, a.s.

Číslo účtu SK60 5600 0000 0004 4386 8001(ďalej len „**kupujúci“**)

**Predávajúci:**

Obchodné meno:

Sídlo:

Zastúpená:

Zapísaná v registri:

Bankové spojenie:

IBAN:

IČO:

DIČ:

IČ DPH:

Telefón:

Fax.:

E-mail: (ďalej len „**predávajúc**i“)

**PREAMBULA**

 Zmluva sa uzatvára s víťazom prieskumu trhu – zákazka s nízkou hodnotou v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Čl. I.**

**ÚČEL ZMLUVY**

 Účelom tejto zmluvy je úprava vzťahov medzi predávajúcim a kupujúcim, špecifikácia dodacích, fakturačných, platobných a reklamačných podmienok, za ktorých sa predávajúci zaväzuje dodať kupujúcemu predmet zmluvy podľa čl. II., na základe Cenovej ponuky predávajúceho zo dňa 00.00.2020.

**Čl. II.**

**PREDMET ZMLUVY**

1. Predmetom zmluvy je nákup a dodanie stroja na ničenie buriny horúcou vodou,vrátane zaškolenia budúcej obsluhy v sídle kupujúceho, na základe cenovej ponuky predávajúceho zo dňa 00.00.2020, ktorá tvorí neoddeliteľnú súčasť tejto zmluvy. Predávajúci sa zaväzuje, že dodaný stroj na ničenie buriny horúcou vodou bude spĺňať minimálne technické požiadavky zverejnené vo výzve na predkladanie ponúk zo dňa 00.00.2020, ktoré tvoria prílohu k tejto zmluve a sú jej neoddeliteľnou súčasťou.

Predávajúci sa zároveň zaväzuje, že výrobok spĺňa parametre príslušných technických noriem a je opatrený certifikátom – Deklarácia o zhode – tzv. vyhláseniami zhody s doplňujúcimi podkladmi k nim, certifikátmi vydanými autorizovanými osobami alebo notifikovanými osobami Európskymi spoločenstvami, ktoré majú oprávnenie na posudzovanie zhody výrobkov alebo na preukazovanie zhody stavebných výrobkov s technickými špecifikáciami.

2. Predmet zmluvy bude plnený **do 21 kalendárnych dní od účinnosti zmluvy**. Predávajúci sa zároveň zaväzuje previesť na kupujúceho vlastnícke právo k predmetu zmluvy dňom zaplatenia kúpnej ceny kupujúcim a prevzatím tovaru.Kupujúci sa zaväzuje riadne a včas dodaný tovar, ktorý zodpovedá podmienkam tejto zmluvy, právnym predpisom a technickými normami, prevziať a zaplatiť zaň dohodnutú kúpnu cenu, v zmysle tejto zmluvy.

**Čl. III.**

**MIESTO PLNENIA**

Miesto plnenia: sídlo kupujúceho - Správa mestskej zelene v Košiciach, Rastislavova 79, 040 01 Košice.

**Čl. IV.**

**CENA, PLATOBNÉ PODMIENKY**

1. Cena za predmet zmluvy je dohodnutá v súlade so zák. č. 18/1996 Z. z. o cenách v znení neskorších predpisov a je uvedená v cenovej ponuke predávajúceho, podľa  čl. I. takto:

**Stroj na ničenie buriny horúcou vodou 0,00 € bez DPH**

**Cena s DPH 0,00 € s DPH**

1. Cena predmetu zmluvy podľa cenovej ponuky predávajúceho v zmysle čl. I. je záväzná počas celej doby platnosti tejto zmluvy.
2. K cene bude fakturovaná DPH podľa platných právnych predpisov.
3. V cene sú zahrnuté všetky náklady predávajúceho spojené s dodaním  predmetu zmluvy, vrátane balného, dopravy na miesto plnenia podľa čl. III. tejto zmluvy.
4. Predmet zmluvy bude financovaný na základe faktúry.
5. Predávajúci ma právo vystaviť faktúru po riadnom a včasnom dodaní predmetu zmluvy kupujúcemu, v súlade s právnymi predpismi, technickými normami a podmienkami tejto zmluvy.

7. Splatnosť faktúry je 30 dní od jej doručenia kupujúcemu.

8. Kupujúci pri dodávke tovaru skontroluje cenu dodaného tovaru a či tovar nemá zjavné vady.

9. Predávajúci zodpovedá za to, že faktúra bude obsahovať náležitosti podľa zákona č. 222/2004 Z. z. o  DPH v  platnom znení. V prípade nesprávne vystavenej faktúry má kupujúci právo ju vrátiť na prepracovanie. Počas jej prepracovania lehota splatnosti neplynie a začne plynúť odo dňa doručenia prepracovanej faktúry.

10. Kupujúci neposkytne predávajúcemu finančný preddavok, ani zálohu na plnenie predmetu zmluvy.

**Čl. V.**

**VŠEOBECNĚ DODACIE PODMIENKY**

1. Predávajúci sa zaväzuje dodať kupujúcemu na vlastné náklady predmet zmluvy riadne a včas, v súlade s právnymi predpismi, technickými normami **a podmienkami tejto zmluvy,** v požadovanej kvalite, množstve, cene, technickej špecifikácii, v termíne a na miesto dodania, **spolu s dokumentáciou vzťahujúcou sa na tovar (záručný list, návod na použitie v slovenskom alebo českom jazyku a pod.).**

 Predávajúci je ďalej povinný zaškoliť budúcu obsluhu v sídle kupujúceho.

2. Kupujúci je oprávnený odmietnuť prevzatie tovaru v prípade, ak preberaný tovar nespĺňa kvalitatívne požiadavky a nie je dodaný v súlade s podmienkami tejto zmluvy, právnymi predpismi a technickými normami.

3. Predávajúci splní svoju povinnosť dodať tovar kupujúcemu dodaním do sídla kupujúceho - Správa mestskej zelene v Košiciach, ul. Rastislavova č. 79, Košice a v dohodnutom termíne podľa podmienok tejto zmluvy.

4. Dokladom preukazujúcim dodanie tovaru kupujúcemu je príslušný dodací list, na ktorom je uvedený najmä dátum dodania tovaru, názov, množstvo, jednotková cena a celková cena tovaru. Zmluvné strany sa dohodli, že tým, že kupujúci sám alebo prostredníctvom poverenej osoby podľa tejto zmluvy podpíše príslušný dodací list, potvrdzuje prevzatie tovaru v deň, ktorého dátum je uvedený na dodacom liste.

5. Kupujúci je povinný tovar skontrolovať alebo zabezpečiť jeho prevzatie. Zjavné vady tovaru je povinný oznámiť písomne, resp. e-mailom bezodkladne, najneskôr do 24 hod. v pracovných dňoch predávajúcemu (v prípade, že nasledujúcim dňom je deň pracovného pokoja, v nasledujúci pracovný deň).

6. Ak kupujúci neprevezme tovar riadne a včas a predávajúcemu tým vznikne škoda, je kupujúci povinný skutočne vzniknutú škodu predávajúcemu nahradiť.

7. Ak predávajúci nedodá objednaný tovar kupujúcemu riadne a včas, v termíne a podmienok tejto zmluvy a kupujúcemu tým vznikne škoda, je predávajúci povinný skutočne vzniknutú škodu kupujúcemu nahradiť.

8. Vlastnícke právo k tovaru a nebezpečenstvo škody na tovare prechádza na kupujúceho dňom jeho dodania a zaplatením ceny tovaru.

**Čl. VI.**

 **SANKCIE**

1. V prípade omeškania kupujúceho s úhradou faktúry má predávajúci právo na vyúčtovanie úrokov z omeškania vo výške 0,02 % z neuhradenej sumy za každý deň omeškania, ktorý vyúčtuje samostatnou faktúrou.

2. V prípade, že predávajúci nedodrží termín plnenia resp. podmienky tejto zmluvy (aj pri dodaní bezvadného tovaru za tovar vadný), má kupujúci právo na zmluvnú pokutu vo výške 0,02 % z ceny nedodaného predmetu kúpnej zmluvy za každý deň omeškania, ktorý vyúčtuje samostatnou faktúrou.

**Čl. VII.**

 **ZODPOVEDNOSŤ ZA VADY**

1. Predávajúci zodpovedá za to, že tovar je v čase jeho dodania kupujúcemu a počas záručnej doby v prvotriednom vyhotovení, sortimente a kvalite, podľa objednaného druhu, množstva, ceny, v súlade s platnými právnymi predpismi, TN a podmienkami tejto zmluvy.

2. V prípade výskytu vady počas prevzatia tovaru a v záručnej dobe má kupujúci právo požadovať od predávajúceho a predávajúci povinnosť vadu bezplatne odstrániť dodaním náhradného bezvadného plnenia, na vlastné náklady, bez zbytočného odkladu, najneskôr v lehote 30 pracovných dní od nahlásenia vady kupujúcim, inak je v omeškaní, pre ktoré platia ustanovenia článku VI. tejto zmluvy. V prípade vzniku škody kupujúcemu nedodaním náhradného bezvadného plnenia je predávajúci povinný nahradiť kupujúcemu skutočne vzniknutú škodu.

3. Kupujúci, v prípade zistenia vady tovaru počas záručnej doby, túto nahlási predávajúcemu písomne alebo e-mailom bezodkladne od jej zistenia.

4. Nároky kupujúceho z vád tovaru sa riadia príslušnými ustanoveniami Obchodného zákonníka.

5. Uplatnením nárokov kupujúceho z vád tovaru nie je dotknutý jeho nárok na náhradu spôsobenej škody a na zaplatenie zmluvnej pokuty v zmysle Obchodného zákonníka a tejto zmluvy.

6. Záručná doba na predmet zmluvy je 12 mesiacov bez obmedzeniapočtu mth v profesionálnom nasadení. V prípade, že výrobca poskytuje na jednotlivé výrobky, resp. ich častí dlhšie záručné doby, pri reklamáciách platia tieto záručné doby.

7. Záručná doba začína plynúť dňom prevzatia predmetu zmluvy a podpísaním dodacieho listu kupujúcim.

**Čl. VIII.**

**SKONČENIE ZMLUVNÉHO VZŤAHU**

1. Zmluva môže byť ukončená dohodou zmluvných strán alebo okamžitým odstúpením od zmluvy z dôvodu podstatného porušenia zmluvných podmienok. Okamžité odstúpenie od zmluvy musí byť písomne oznámené druhej zmluvnej strane. Zmluvné strany sa dohodli za podstatné povinnosti považovať všetky povinnosti vyplývajúce z tejto zmluvy. Odstúpenie od zmluvy je účinné nasledujúci deň odo dňa doručenia odstúpenia ktoroukoľvekzo zmluvných strán.

2. Zmluvný vzťah podľa tejto zmluvy môže skončiť aj písomnou dohodou zmluvných strán ku ktorémukoľvek dňu.

**Čl. IX.**

**ZÁVEREČNÉ USTANOVENIA**

1. Táto zmluva nadobúda platnosť dňom podpísania obidvomi zmluvnými stranami,  **účinnosť nadobúda** nasledujúci deň po dni jej zverejnenia na webovej stránke kupujúceho [www.smsz.sk](http://www.smsz.sk).
2. Akékoľvek zmeny alebo doplnky obsahu tejto zmluvy musia byť urobené formou písomných dodatkov, ktoré budú platné, ak budú riadne potvrdené a podpísané štatutárnymi zástupcami obidvoch zmluvných strán. Po obojstrannom potvrdení sa stanú súčasťou tejto zmluvy.

3. Ostatné právne vzťahy, výslovne touto zmluvou neupravené, sa riadia príslušnými ustanoveniami Obchodného zákonníka, podporne Občianskeho zákonníka a právnymi predpismi SR.

4. Zmluvné strany sa dohodli, že prípadné spory budú riešiť prednostne dohodou.

5. Zmluvné strany prehlasujú, že majú plnú spôsobilosť k právnym úkonom, a svoju vôľu uzavrieť túto zmluvu prejavili slobodne, vážne, určite a zrozumiteľne, žiaden z jej účastníkov nekonal v tiesni, omyle a ani za nápadne nevýhodných podmienok.

6. Zmluvné strany prehlasujú, že si túto zmluvu riadne prečítali. porozumeli jej obsahu a jednotlivým ustanoveniam a na znak súhlasu ju vlastnoručne podpisujú.

7. Táto zmluva je vyhotovená v 2 vyhotoveniach, z ktorých každá zo zmluvných strán obdrží po 1 vyhotovení.

8. Neoddeliteľnou súčasťou tejto zmluvy je:

Príloha č. 1: „Cenová ponuka predávajúceho zo dňa 00.00.2020,

Príloha č. 2: „Minimálne technické požiadavky“.

 V Košiciach, dňa ...................................... V Košiciach, dňa .............................

 Za kupujúceho: Za predávajúceho:

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Ing. Marta Popríková

 riaditeľka

|  |
| --- |
| **PONUKA UCHÁDZAČA** |
| Pre verejného obstarávateľa: **Správa mestskej zelene v Košiciach, Rastislavova 79, 040 01 Košice** |
| **Na základe verejného obstarávania pre zákazku s nízkou hodnotou podľa § 117 - prieskum trhu** zákona č. 343/2015 Z. z. o verejnom obstarávaní a o zmene a doplnení niektorých zákonov verejný obstarávateľ plánuje zadať zákazku s názvom: „**Stroj na ničenie buriny horúcou vodou**“ |
| **Uchádzač** |
| Názov uchádzača:  | Kontaktná osoba pre ponuku: |
| Sídlo uchádzača: | Tel.: |
| Štatutárny orgán uchádzača: | e-mail: |
| **Návrh na plnenie kritérií** |
| **Kritérium:**  | Cena bez DPH | Cena s DPH |
| **Cena celkom**  |  |  |
| **Slovné vyjadrenie ceny bez DPH:****Slovné vyjadrenie ceny s DPH:** |
| **Poznámky:** |
|  Som platca DPH Nie som platca DPH1)  |
| **Špecifikácia ponúkaného predmetu zákazky:** |
| Ak je požadovaná - uchádzač prikladá prílohu č. .....1) |
| Týmto prehlasujem,- že súhlasím s podmienkami a požiadavkami verejného obstarávateľa uvedených vo  Výzve na predloženie ponuky a v plnej miere s nimi súhlasím,- že všetky predložené doklady a údaje uvedené v ponuke sú pravdivé a úplné.V ....................................., dňa ...................... podpis .................................................... 1) Nehodiace sa preškrtnúť |

**Príloha č. 4 Spis č. 08-A2-2020**